**VALSTYBINĖS ATOMINĖS ENERGETIKOS SAUGOS INSPEKCIJOS VADOVAUJANTIS LIETUVOS RESPUBLIKOS RADIACINĖS SAUGOS ĮSTATYMU REGISTRUOJAMA VEIKLA IR IŠDUODAMOS LICENCIJOS IR LAIKINIEJI LEIDIMAI**

2019 m. gegužės 08 d.

Vadovaudamasi Lietuvos Respublikos viešojo administravimo įstatymo 363straipsniu, Valstybinės atominės energetikos saugos inspekcijos viršininko 2018 m. rugpjūčio 22 d. įsakymu Nr. 22.3-192 „Dėl ūkio subjektų konsultavimo Valstybinėje atominės energetikos saugos inspekcijoje“, Valstybinė atominės energetikos saugos inspekcija (toliau – VATESI) teikia šią viešai paskelbtą konsultaciją. Ši konsultacija nėra laikoma oficialiu norminiu teisės akto aiškinimu ir neturi teisės akto galios.

VATESI registruoja branduolinės energetikos srities veiklą su jonizuojančiosios spinduliuotės šaltiniais ir išduoda šios srities licencijas ir laikinuosius leidimus, vadovaudamasi [Lietuvos Respublikos radiacinės saugos įstatymo](https://www.e-tar.lt/portal/lt/legalAct/TAR.7083DB116A2E/asr) nuostatomis.

VATESI registruoja veiklą, nurodytą Radiacinės saugos įstatymo 1 priede pateiktame Registruojamos veiklos rūšių sąraše, vadovaudamasi Radiacinės saugos įstatymo 13 straipsnio ir Veiklos su jonizuojančiosios spinduliuotės šaltiniais įteisinimo taisyklių, patvirtintų Lietuvos Respublikos Vyriausybės 2018 m. rugsėjo 12 d. nutarimu Nr. 918 „Dėl Lietuvos Respublikos radiacinės saugos įstatymo įgyvendinimo“, VI skyriaus reikalavimais ([aktuali redakcij](https://www.e-tar.lt/portal/lt/legalAct/301dfc60bb4111e88f64a5ecc703f89b/QwvZmMiUxL)a).

VATESI išduodamų branduolinės energetikos srities veiklos su jonizuojančiosios spinduliuotės šaltiniais licencijų ir laikinųjų leidimų rūšys yra šios:

1. gaminti, naudoti (taip pat pakartotinai naudoti), saugoti, perdirbti jonizuojančiosios spinduliuotės šaltinius ir(ar) tvarkyti (atlikti pradinį radioaktyviųjų atliekų apdorojimą, atlikti pagrindinį radioaktyviųjų atliekų apdorojimą, saugoti) radioaktyviąsias atliekas (Radiacinės saugos įstatymo 12 str. 3 d. 1 p.);
2. prekiauti, montuoti, prižiūrėti ir remontuoti jonizuojančiosios spinduliuotės šaltinius (Radiacinės saugos įstatymo 12 str. 3 d. 2 p.);
3. vežti radioaktyviąsias medžiagas ir (ar) radioaktyviąsias atliekas (Radiacinės saugos įstatymo 12 str. 3 d. 3 p.);
4. vykdytiveiklą jonizuojančiosios spinduliuotės aplinkoje branduolinės energetikos objekte (Radiacinės saugos įstatymo 12 str. 3 d. 4 p.).

**Teisės aktų, kuriais vadovaujantis nustatomos veiklos, vykdomos turint licenciją ar laikinąjį leidimą, nurodytus Lietuvos Respublikos radiacinės saugos įstatyme, sąlygos, sąrašas yra skelbiamas VATESI interneto svetainėje (Teisinė informacija🡪Teisės aktų sąrašai).**

**Dokumentų pateikimas**

Kiekvienos rūšies licencijai ar laikinajam leidimui gauti ar veiklai registruoti pareiškėjas VATESI turi pateikti atskirą paraišką licencijai gauti ar prašymą laikinajam leidimui gauti ar veiklai registruoti kartu su paraiškoje ar prašyme nurodytais dokumentais (toliau – Licencijavimo dokumentai). Licencijavimo dokumentai, kuriuos juridiniai ir fiziniai asmenys (toliau – asmenys), norintys registruoti veiklą ar gauti licenciją ar laikinąjį leidimą vykdyti aukščiau nurodytą branduolinės energetikos srities veiklą su jonizuojančiosios spinduliuotės šaltiniais, turi pateikti VATESI, yra nurodyti Veiklos su jonizuojančiosios spinduliuotės šaltiniais įteisinimo taisyklėse, patvirtintose Lietuvos Respublikos Vyriausybės 2018 m. rugsėjo 12 d. nutarimu Nr. 918 „Dėl Lietuvos Respublikos radiacinės saugos įstatymo įgyvendinimo“ (toliau – Veiklos įteisinimo taisyklės) ([aktuali redakcij](https://www.e-tar.lt/portal/lt/legalAct/301dfc60bb4111e88f64a5ecc703f89b/QwvZmMiUxL)a). Veiklos įteisinimo taisyklėse taip pat yra nustatyta registruotos veiklos duomenų patikslinimo, pakeitimo, įspėjimo apie galimą veiklos registravimo panaikinimą ir veiklos registravimo panaikinimo, licencijų ir laikinųjų leidimų patikslinimo, priedo pakeitimo, įspėjimo apie galimą licencijos ar laikinojo leidimo galiojimo sustabdymą, galiojimo sustabdymo, galiojimo sustabdymo panaikinimo ir galiojimo panaikinimo tvarka.

Pareiškėjas, norintis registruoti veiklą, gauti licenciją ar laikinąjį leidimą, turi pateikti VATESI tiesiogiai, per atstumą (siunčiant paštu, per kurjerį arba dokumentus, pasirašytus saugiu elektroniniu parašu, siunčiant elektroniniu paštu, kitomis saugiomis elektroninėmis priemonėmis) arba per Paslaugų ir gaminių kontaktinį centrą ([www.lietuva.gov.lt](http://www.lietuva.gov.lt/lt/filtro-rezultatai-82;4.html?pr=484)) paraišką licencijai gauti arba prašymą laikinajam leidimui gauti ar veiklai registruoti kartu su paraiškoje ar prašyme nurodytais dokumentais, reikalingais atitinkamai branduolinės energetikos srities veiklai su jonizuojančiosios spinduliuotės šaltiniais vykdyti. Tikslus ir baigtinis Licencijavimo dokumentų, kuriuos reikia pateikti su paraiška išduoti licenciją ar prašymu išduoti laikinąjį leidimą ar registruoti veiklą, sąrašas pateiktas Veiklos įteisinimo taisyklių 20–25 punktuose (atsižvelgiant į planuojamą vykdyti branduolinės energetikos srities veiklą su jonizuojančiosios spinduliuotės šaltiniais).

Paraiškos išduoti licenciją ir prašymo išduoti laikinąjį leidimą ar registruoti veiklą formos yra patvirtintos VATESI viršininko 2018 m. lapkričio 29 d. įsakymu Nr. 22.3-290 „Dėl branduolinės energetikos srities veiklos su jonizuojančiosios spinduliuotės šaltiniais licencijos, laikinojo leidimo, prašymo registruoti šią veiklą ar išduoti laikinąjį leidimą, paraiškos išduoti licenciją ir registruojamos veiklos duomenų formų patvirtinimo“ ([aktuali redakcija](https://www.e-tar.lt/portal/lt/legalAct/701480f0f3cc11e88568e724760eeafa)):

**paraiškos išduoti licenciją forma ([doc](http://www.vatesi.lt/fileadmin/documents/Veiklos_kryptys/Paslaugos/Forma_paraiskos_licencijai_gauti_2018.docx)x,** [**pdf**](http://www.vatesi.lt/fileadmin/documents/Veiklos_kryptys/Paslaugos/Forma_paraiskos_licencijai_gauti_2018.pdf)**);**

**prašymo išduoti laikinąjį leidimą forma ([doc](http://www.vatesi.lt/fileadmin/documents/Veiklos_kryptys/Paslaugos/Forma_prasymo_laikinajam_leidimui_gauti_2018.docx)x,** [**pdf**](http://www.vatesi.lt/fileadmin/documents/Veiklos_kryptys/Paslaugos/Forma_prasymo_laikinajam_leidimui_gauti_2018.pdf)**);**

**prašymo registruoti veiklą forma ([doc](http://www.vatesi.lt/fileadmin/documents/Veiklos_kryptys/Paslaugos/Forma_prasymo_registruoti_veikla_2018.docx%22%20%5Co%20%22Initiates%20file%20download)x,** [**pdf**](http://www.vatesi.lt/fileadmin/documents/Veiklos_kryptys/Paslaugos/Forma_prasymo_registruoti_veikla_2018.pdf)**).**

Licencijavimo dokumentuose turi būti nurodyta ir aprašyta konkreti planuojama asmens veikla, veiklos pagrindimas ir tokiai veiklai vykdyti būtinos sąlygos, susijusios su darbuotojų radiacinės saugos užtikrinimu (pavyzdžiui, reikalavimai darbuotojų kvalifikacijai, instrukcijos darbuotojams, darbo tvarkos taisyklės, įrangos ir įrankių naudojimo instrukcijos, radiacinės saugos instrukcijos, sutartys su branduolinės energetikos objektą eksploatuojančia organizacija dėl numatomų darbų ir radiacinės saugos užtikrinimo jų metu ir kita) ir turinčios tiesioginės ar netiesioginės įtakos darbuotojų radiacinei saugai. Pareiškėjas Licencijavimo dokumentus turi parengti vadovaudamasis radiacinę saugą reglamentuojančiais teisės aktais.

**Atkreipiame dėmesį**, kad pareiškėjas, prieš kreipdamasis į VATESI su paraiška išduoti licenciją ar prašymu išduoti laikinąjį leidimą ar registruoti veiklą, turi sudaryti darbuotojų, kurie vykdys branduolinės energetikos srities veiklą su jonizuojančiosios spinduliuotės šaltiniais, **sąrašą** ir šiuos darbuotojus **apmokyti** radiacinės saugos Branduolinės saugos reikalavimų BSR-1.9.4-2016 „Branduolinės energetikos srities veiklą su jonizuojančiosios spinduliuotės šaltiniais vykdančių darbuotojų ir asmenų, atsakingų už radiacinę saugą, privalomojo radiacinės saugos mokymo, žinių patikrinimo, instruktavimo ir fizinių asmenų, siekiančių įgyti teisę mokyti radiacinės saugos, atestavimo tvarkos aprašo“, patvirtintų VATESI viršininko 2016 m. balandžio 29 d. įsakymu Nr. 22.3-73 „Dėl Branduolinės saugos reikalavimų BSR-1.9.4-2016 „Branduolinės energetikos srities veiklą su jonizuojančiosios spinduliuotės šaltiniais vykdančių darbuotojų ir asmenų, atsakingų už radiacinę saugą, privalomojo radiacinės saugos mokymo, žinių patikrinimo, instruktavimo ir fizinių asmenų, siekiančių įgyti teisę mokyti radiacinės saugos, atestavimo tvarkos aprašas“ patvirtinimo“, nustatyta tvarka. Taip pat pareiškėjas turi **organizuoti** šių darbuotojų sveikatos patikrinimą, vadovaudamasis Radiacinės saugos įstatymo 19 straipsnio nuostatomis, ir įsakymu **paskirti** asmenį, atsakingą už radiacinę saugą. Pareiškėjas VATESI turi pateikti aukščiau nurodyto įsakymo dėl asmens, atsakingo už radiacinę saugą, paskyrimo kopiją, dokumentus, įrodančius, kad asmuo, atsakingas už radiacinę saugą, turi tinkamą radiacinės saugos kvalifikaciją bei šio asmens pareigybės, susijusios su radiacinės saugos reikalavimų vykdymo organizavimu, aprašą, kuris turi būti parengtas, vadovaujantis Branduolinės saugos reikalavimų BSR-1.9.8-2018 „Asmens, atsakingo už radiacinę saugą, pareigybės aprašymo ir tarnybos, atsakingos už radiacinę saugą, nuostatų rengimo tvarkos aprašas“, patvirtintų VATESI viršininko 2018 m. gruodžio 12 d. įsakymu Nr. 22.3-309 „Dėl Branduolinės saugos reikalavimų BSR-1.9.8-2018 „Asmens, atsakingo už radiacinę saugą, pareigybės aprašymo ir tarnybos, atsakingos už radiacinę saugą, nuostatų rengimo tvarkos aprašas“ patvirtinimo“, reikalavimais.

**Licencijavimo dokumentų nagrinėjimas, licencijos ar laikinojo leidimo išdavimas ir veiklos registravimas**

Gavusi paraišką išduoti licenciją ar prašymą išduoti laikinąjį leidimą ar registruoti veiklą VATESI per 30 kalendorinių dienų nuo visų, išsamių ir tinkamai įformintų Licencijavimo dokumentų gavimo dienos priima sprendimą išduoti licenciją ar laikinąjį leidimą ar registruoti veiklą arba per šį terminą motyvuotai atsisako išduoti licenciją ar laikinąjį leidimą ar registruoti veiklą ir apie tai raštu informuoja paraišką ar prašymą pateikusį asmenį.

Jeigu VATESI nustato, kad asmuo kartu su paraiška išduoti licenciją ar prašymu išduoti laikinąjį leidimą ar registruoti veiklą pateikė ne visus, neišsamius ar netinkamai įformintus Licencijavimo dokumentus, VATESI ne vėliau kaip per 5 darbo dienas nuo dokumentų gavimo dienos raštu informuoja pareiškėją, kad gauti ne visi, neišsamūs ar netinkamai įforminti Licencijavimo dokumentai, ir nustato ne trumpesnį kaip 30 kalendorinių dienų nuo asmens informavimo dienos terminą trūkumams pašalinti. Tuo atveju, kai per nustatytą terminą pareiškėjas nepašalina trūkumų, išduoti licenciją ar laikinąjį leidimą ar registruoti veiklą atsisakoma.

Už licencijos, laikinojo leidimo išdavimą ir veiklos registravimą mokama nustatyto dydžio valstybės rinkliava. Valstybės rinkliavos dydis už kiekvienos rūšies licencijos ar laikinojo leidimo išdavimą ir veiklos registravimą yra nurodytas Konkrečių valstybės rinkliavos dydžių sąraše, patvirtiname Lietuvos Respublikos Vyriausybės 2000 m. gruodžio 15 d. nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo“ ([aktuali redakcija](https://www.e-tar.lt/portal/lt/legalAct/TAR.E3A145C8DD49/asr)). Valstybės rinkliava mokama eurais iki VATESI teikiamų paslaugų suteikimo ir yra mokėjimo dieną galiojančio dydžio. Valstybės rinkliava turi būti sumokėta į Valstybinės mokesčių inspekcijos biudžeto pajamų surenkamąją sąskaitą. Informaciją apie surenkamąsias sąskaitas rasite [čia](http://www.vmi.lt/cms/biudzeto-pajamu-surenkamoji-saskaita). Valstybės rinkliavos sumokėjimui reikalingi rekvizitai yra tokie: gavėjas – Valstybinė mokesčių inspekcija prie Lietuvos Respublikos finansų ministerijos, gavėjo kodas – 188659752, įmokos kodas – 5780 ir mokesčio pavadinimas – Valstybės rinkliava už veiklos registravimą / VATESI licencijos / VATESI laikinojo leidimo išdavimą.

Licencijų, laikinųjų leidimų išdavimo ir veiklos registravimo klausimais kreiptis:

Transportavimo ir radiacinės saugos skyrius

Vyriausioji inspektorė Asta Nekrasovaitė
Tel. (8 5) 2661 578
El. p. asta.nekrasovaite(at)vatesi.lt

Vedėja Kristina Tumosienė
Tel. (8 5) 2661 591
El. p. kristina.tumosiene(at)vatesi.lt